CELEX: 62009TA0472
Language: da
Date: 2014-12-09 00:00:00
Title: Sagerne T-472/09 og T-55/10: Rettens dom af 9. december 2014 — SP mod Kommissionen (Konkurrence — karteller — markedet for rundt armeringsstål i stænger eller ruller — beslutning, der fastslår en overtrædelse af artikel 65 KS, efter EKSF-traktatens udløb, på grundlag af forordning (EF) nr. 1/2003 — fastsættelse af priser og betalingsfrister — begrænsning af eller kontrol med produktion eller afsætning — tilsidesættelse af væsentlige formforskrifter — retsgrundlag — overskridelse af beføjelser og procedurefordrejning — bøder — loft fastsat i artikel 23, stk. 2, i forordning nr. 1/2003 — annullationssøgsmål — beslutning om ændring — afvisning)

2.2.2015   
            
            
               DA
            
            
               Den Europæiske Unions Tidende
            
            
               C 34/20
            
         Rettens dom af 9. december 2014 — SP mod Kommissionen
   (Sagerne T-472/09 og T-55/10) (1)
   
   ((Konkurrence - karteller - markedet for rundt armeringsstål i stænger eller ruller - beslutning, der fastslår en overtrædelse af artikel 65 KS, efter EKSF-traktatens udløb, på grundlag af forordning (EF) nr. 1/2003 - fastsættelse af priser og betalingsfrister - begrænsning af eller kontrol med produktion eller afsætning - tilsidesættelse af væsentlige formforskrifter - retsgrundlag - overskridelse af beføjelser og procedurefordrejning - bøder - loft fastsat i artikel 23, stk. 2, i forordning nr. 1/2003 - annullationssøgsmål - beslutning om ændring - afvisning))
   (2015/C 034/21)
   Processprog: italiensk
   
      Parter
   
   
      Sagsøger: SP SpA (Brescia, Italien) (ved advokat G. Belotti)
   
      Sagsøgt: Europa-Kommissionen (ved i sag T-472/09 først ved R. Sauer, V. Di Bucci og B. Gencarelli, derefter ved R. Sauer og R. Striani, som befuldmægtigede, bistået af advokat M. Moretto, og i sag T-55/10 først ved R. Sauer og B. Gencarelli, derefter ved R. Sauer og R. Striani, bistået af M. Moretto)
   
      Sagens genstand
   
   Angående i sag T-472/09 en påstand om, at det fastslås, at Kommissionens beslutning K(2009) 7492 endelig af 30. september 2009 om en procedure efter artikel 65 KS (sag COMP/37 956 — Rundt armeringsstål, genvedtagelse) er en nullitet eller skal annulleres, en subsidiær påstand om annullation af nævnte beslutnings artikel 2 og en mere subsidiær påstand om nedsættelse af den bøde, der er blevet pålagt sagsøgeren, samt i sag T-55/10 en påstand om annullation af Kommissionens beslutning K(2009) 9912 endelig af 8. december 2009 om ændring af beslutning K(2009) 7492 endelig.
   
      Konklusion
   
   
               1)
            
            
               Sagerne T-472/09 og T-55/10 forenes med henblik på domsafsigelsen.
            
         
               2)
            
            
               I sag T-472/09, SP mod Kommissionen:
               
                           —
                        
                        
                           Artikel 2 i Kommissionens beslutning K(2009) 7492 endelig af 30. september 2009 om en procedure efter artikel 65 KS (sag COMP/37 956 — Rundt armeringsstål, genvedtagelse) annulleres, for så vidt som den pålægger SP SpA en bøde på 14,35 mio. EUR med solidarisk hæftelse.
                        
                     
                           —
                        
                        
                           Europa-Kommissionen frifindes i øvrigt.
                        
                     
                           —
                        
                        
                           SP bærer halvdelen af sine egne omkostninger.
                        
                     
                           —
                        
                        
                           Kommissionen bærer sine egne omkostninger og betaler halvdelen af de af SP afholdte omkostninger.
                        
                     
         
               3)
            
            
               I sag T-55/10, SP mod Kommissionen:
               
                           —
                        
                        
                           Søgsmålet afvises.
                        
                     
                           —
                        
                        
                           SP betaler sagens omkostninger.
                        
                     
         
      (1)  EUT C 24 af 30.1.2010.